Cape Town Lodge Hotel | LekkeSlaap
Cape Town Lodge Hotel bied B&B-verblyf in die hartjie van Kaapstad se sakekern. Die hotel is ideaal vir sakereisigers of vakansiegangers wat op soek is na gerieflike verblyf waarvandaan hulle verskeie besienswaardighede en geriewe in en om die stad kan bereik.
Verblyf by Cape Town Lodge Hotel beskik oor 55 unieke en kunstige kamers. Elke kamer het 'n en suite-badkamer, lugversorging, 'n telefoon, elektriese kluis, 'n TV met sekere DStv-kanale, 'n yskassie met voorraad, 'n kredenskas, stoel, haardroër, ysbak en tee- en koffiemaakgeriewe.
'n Heerlike ontbyt word elke oggend in die ontbytkamer op die vyfde verdieping bedien en 'n a la carte-middagete en -aandete is in die gewilde Butchers Grill-restaurant op die onderste verdieping beskikbaar.
Die hotel spog met 'n kroeg met 'n gastesitkamer, 'n fiksheidsentrum, WiFi waarvoor gaste moet betaal, 'n swembad op die dak, konferensiefasiliteite wat te huur is, kamerdiens, 'n portierdiens, pendeldiens en ander dienste wat gereël kan word. Veilige ondergrondse parkeerplek is beskikbaar.
Cape Town Lodge Hotel is naby sakekerns, restaurante en kroeë en 22 km vanaf Kaapstad Internasionale Lughawe.